jkorsvik/nowiki_second_scrape_merged huggingface dataset:
Nidaros Brass Band

Nidaros Brass Band er et brass band fra Trondheim som ble startet i 2003 og består av rundt 30 medlemmer, som utgjør en besetning etter tradisjonelt engelsk brassband-mønster. Nidaros Brass Band har siden starten  jevnlig holdt konserter, både egenproduserte og som gjester. Siden starten har Nidaros Brass Band invitert til Julekonsert like før jul i Rådhussalen på Trondheim folkebibliotek. 
Konserten Trondhjemsnatt i samarbeid med Frelsesarméen i Trondheim, som ble gjentatt årlig fra i 2008 til 2012, ble en stor suksess. Her deltok eksterne instrumental- og sangsolister, kor og organist, foruten brassbandet som spilte den sentrale rollen. Dette er et konsertkonsept brassbandet hele tiden ønsker å utvikle ved å hele tiden finne nye samarbeidspartnere og nye arenaer for sine konserter. I 2010 ble CD-utgivelsen «Nidaros» et av brassbandets høydepunkter. I 2011 gjennomførte Nidaros en Englandsturné, hvor turen gikk til Kettering, Bourton-on-the-Water(Cotswolds), Guildford og West Byfleet (Surrey). 
Våren 2013 feiret Nidaros Brass Band sitt 10-årsjubileum med konserten "Domen" for et stort publikum i Nidarosdomen. Gjester på konserten var jazztrompeter Jan Magne Førde, Nidarosdomens guttekor og Siri Nordli og Steinar Leirvik (sang og betraktninger).
I 2014 gikk turen igjen til Storbritannia, denne gang til Thatcham og Wales, hvor man hadde et konsertsamarbeid med korpset Cory Band.


== Eksterne lenker ==
Nidaros Brass Band
TV Azteca

TV Azteca, også kjent som Televisión Azteca, er et meksikansk multimediakonglomerat som ble etablert den 2. august 1993 av Grupo Salinas etter at statlig TV ble privatisert i landet.


== TV-kanaler ==
TV Azteca har to TV-kanaler, som sendes på kanalene 7 og 13 på VHF og 40 på UHF. I tillegg sendes det i HD ved 7.1 (24), 13.1 (25), y 40.1 (26).
Man har også mulighet til å se på TV Azteca via Internett.


== Telenovelas ==
TV Azteca produserer et stort antall telenovelas. Noen av de mest populære som er produsert er Nada Personal, Mirada de Mujer og Amor en Custodia, samt den colombianske telenovelaen Café con Aroma de Mujer, som TV Azteca har produsert under navnet Cuando seas mía, hvor den meksikanske skuespilleren Silvia Navarro ble berømt for sitt skuespillertalent.


== Eksterne lenker ==
(es) Offisielt nettsted 
(en) TV Azteca – kategori av bilder, video eller lyd på Commons
Jens Hajslund

Jens Madsen Hajslund (født 29. mai 1877, død 28. august 1964) var en dansk skytter som deltok i de olympiske leker 1912 i Stockholm.
Hajslund vant en olympisk bronsemedalje i skyting under OL 1912 i Stockholm. Han var med på det danske laget som kom på tredjeplass i lagskytingen 300 meter rifle. De andre på laget var Niels Andersen, Laurits Larsen, Niels Larsen, Lars Jørgen Madsen og Ole Olsen.


== OL-medaljer ==
1912  Stockholm -  Bronse i skyting, 300 meter rifle, lagskyting (Danmark)


== Referanser ==


== Eksterne lenker ==
(en) Jens Hajslund – Olympedia 
(en) Jens Hajslund – Sports-Reference (OL-resultater – arkivert) 
(en) Jens Hajslund – databaseOlympics.com (arkivert)
Laurits Larsen

Laurits Theodor Christian Larsen (født 8. april 1872, død 28. juni 1949) var en dansk skytter som deltok i de olympiske leker 1912 i Stockholm og 1920 i Antwerpen.
Larsen vant en olympisk bronsemedalje i skyting under OL 1912 i Stockholm. Han var med på det danske laget som kom på tredjeplass i lagskytingen 300 meter rifle. De andre på laget var Niels Andersen, Jens Hajslund, Niels Larsen, Lars Jørgen Madsen og Ole Olsen.


== OL-medaljer ==
1912  Stockholm -  Bronse i skyting, 300 meter rifle, lagskyting (Danmark)


== Eksterne lenker ==
(en) Laurits Larsen – Olympedia 
(en) Laurits Larsen – Sports-Reference (OL-resultater – arkivert) 
(en) Laurits Larsen – databaseOlympics.com (arkivert)
Innervisten

Innervisten er den indre delen av fjorden Visten i Vevelstad kommune i Nordland. Fjorden har innløp mellom Urdvika i sør og Nova i nord.  Den strekker seg østover til Austerfjord lengst øst, men har en avstikker sørover til Lakselvvatnet i bunnen av fjorden, som ligger 8 kilometer fra starten av fjorden.Like ved innløpet ligger den veiløse grenda Ausen. Innover i fjorden ligger det flere isolerte gårder og grender, som Bønnåa på nordsiden og Aursletta på sørsiden. Ved Aursletta går Nedre Straumen sørover til fjordbotnen og Storstraumen like ved Lakselvvatnet.


== Referanser ==
Sølifjorden

Sølifjorden er et sund i Vega kommune i Nordland. Den ligger mellom øya Vega i øst og Søla i vest. Sølifjorden begynner ved Dyrholmen like vest for det sørvestlige hjørnet av Vegastrekker seg 8 kilometer nordover til grenda Sundsvoll på Vega.Søla er en nær sirkelformet øy med en høyde som stiger bratt opp til 432 meter over havet. Fugløyværet ligger like vest for den sørlige delen av fjorden.


== Referanser ==
Ylvingsfjorden

Ylvingsfjorden er en fjord i Vega kommune i Nordland. Fjorden ligger mellom selve Vega i vest og øya Ylvingen, som fjorden har fått sitt navn etter, i vest. Den begynner ved Nefsholman i sør og strekker seg 8 kilometer nordover til Igerøy. Fra Igerøy går det ferje sørøstover til Ylvingen og videre til Horn, og nordvestover til Tjøtta.Sør for Ylvingsfjorden ligger Vegafjorden og nordvest for Ylvingen ligger Mindværfjorden. 
Riksvei 839 går langs de nordlige delene av fjorden.


== Referanser ==
Satellittbilde

Et satellittbilde er et fotografi tatt av jorden eller andre planeter av en kunstig satellitt.


== Historie ==
Det første satellittbilde ble tatt 14. august 1959 av den amerikanske satellitten Explorer 5. Fotografiet Den runde planeten ble tatt i 1972 og er blitt veldig populært over hele verden. I 1972 startet også USA Landsatprogrammet, det største og lengst varende prosjektet for fotografering av jordens overflate. Landset 7, den seneste satellitten i programmet, ble skutt opp i bane rundt jorden i 1999. I 1977 ble det første live overførte bilde tatt av USAs Di-CK satellittsystem.
Alle satellittbilder tatt av NASA blir publisert av NASA jordobservatorium og er for mesteparten tilgjengelig for offentligheten. Flere andre land har egne satellittbidleprogram, og et samarbeid av europeiske land skjøt opp IS-satellitten. Det er flere private firmaer som tar satellittbilder og i starten av det 21. århundre ble databaser med satellittbilder svært tilgjengelig via flere firmaer og organisasjoner.


== Bruk ==
Satellittbilder blir brukt i produksjon av kart, overvåking av miljøforurensning, spionasje og krigføring, geologi, meteorologi, utdannelse med mer. Overgangen fra bruk av analoge til digitale bilder har økt bruksomfanget betydelig.
Harry Blau

Harry Blau (født 5. februar 1885, død 4. juni 1945 Augsburg) var en russisk skytter som deltok i de olympiske leker 1912 i Stockholm.
Blau ble født i Latvia i datidens Russland. Familien hans var baltertysk, men han var russisk statsborger. Blau vant en olympisk bronsemedalje i skyting under OL 1912 i Stockholm. Han kom på tredjeplass i den individuelle trapkonkurransen bak James Graham fra USA og tyske Alfred Goeldel.


== OL-medaljer ==
1912  Stockholm –  Bronse i skyting, trap


== Referanser ==


== Eksterne lenker ==
(en) Harry Blau – Olympedia 
(en) Harry Blau – Sports-Reference (OL-resultater – arkivert) 
(en) Harry Blau – databaseOlympics.com (arkivert) 
(lv) Harry Blau – Latvias olympiske komité
Velfjorden

Velfjorden er en fjord i Brønnøy og Vevelstad kommune i Nordland. Fjorden har innløp mellom Hornneset i Brønnøy i vest og Sørodden i Vevelstad i øst og strekker seg 31 kilometer sørøstover til Tarmaunbotnet i enden av Langfjorden. Fjorden har en rekke sidefjorder, som Okfjorden, Storfjorden, Lislbørja, Storbørja, Sørfjorden, Heggfjorden og Langfjorden.Ved Hornneset ligger Horn og fra der går det ferje over fjorden til Anddalsvågen som en del av fylkesvei 17. Ved Okneset går Okfjorden nordøstover, mens Storfjorden går nordøstover et stykke lenger sør ved Røyrvikodden. Et stykke lenger inn i fjorden deler den seg i flere grener. Ei halvøy stikk nordover i fjorden med Sørfjorden på vestsiden og Heggfjorden på østsiden. Innerst i Heggfjorden ligger grendesenteret Hommelstø.
Øst for halvøya ligger Børjeneset og her går Lislbørja østover på nordsiden, mens Storbørja ligger på sørsiden. Mellom innløpet til Storbørja i øst og Heggfjorden i vest fortsetter Velfjorden sørover som Langfjorden. 
Fylkesvei 76 går langs deler av vestsiden av fjorden.


== Referanser ==
Lislbørja

Lislbørja er en fjordarm av Velfjorden i Brønnøy kommune i Nordland. Fjorden har innløp mellom Kabelodden i nord og Børjeneset i sør og strekker seg 3 kilometer østover til gården Lislbørja.På nordsiden av fjorden ligger gården Kvitneset. Begge disse gårdene er isolerte og uten veisamband. Fjorden ligger på nordsiden av Børjeneset og Børjenesfjellet (557 moh). På sørsiden av neset ligger Storbørja.


== Referanser ==
Edward Benedicks

Edward Benedicks (født 9. februar 1879, død 24. august 1960) var en svensk skytter som deltok i flere olympiske leker; 1908 i London, 1912 i Stockholm og 1920 i Antwerpen.
Benedicks vant en olympisk sølvmedalje i skyting under OL 1912 i Stockholm. Han kom på andreplass på 100 meter løpende hjort dobbelskudd bak sin lansmann 
Åke Lundeberg. Åtte år senere, under 1920 i Antwerpen var han med på det svenske laget som kom på andreplass i lagskytiningen 100 meter løpende hjort, dobbeltskudd.


== OL-medaljer ==
1912  Stockholm –  Sølv i skyting, 100 meter løpende hjort, dobbelskudd
1920  Antwerpen –  Sølv i skyting, 100 meter løpende hjort, dobbelskudd, lagskyting (Sverige)


== Eksterne lenker ==
(en) Edward Benedicks – Olympics.com 
(en) Edward Benedicks – Olympic.org 
(en) Edward Benedicks – Olympedia 
(en) Edward Benedicks – Sports-Reference (OL-resultater – arkivert) 
(en) Edward Benedicks – databaseOlympics.com (arkivert) 
(sv) Edward Benedicks – Sveriges olympiske komité 
(en) Edward Benedicks – ISSF
Okfjorden

Okfjorden er en fjordarm av Velfjorden i Brønnøy kommune i Nordland. Fjorden har innløp mellom Okneset i nord og Okodden i sør og strekker seg 8,5 kilometer nordøstover til Fjordbotnet der Klavesmarkelva munner ut.Det er ikke bosetninger eller veisamband langs fjorden, bortsett fra den veiløse gården Okan, som fjorden er oppkalt etter, ved innløpet til fjorden på sørøstsiden. Fjorden har ganske bratte sider, spesielt på nordsiden der Bårdtsteinhatten stiger opp til 736 meter over havet.


== Referanser ==
Sekstanten

Sekstanten (fra latin Sextans) er et stjernebilde ved ekvator på himmelhvelvinga.
Smelteovnen

Smelteovnen (fra latin Fornax) er et stjernebilde på den sørlige himmelhvelving.
Galaksen UDFy-38135539 finnes i dette stjernebildet, og er det objekt på stjernehimmelen som er identifisert som det som er lengst unna Jorda.
Store hund

Store hund (latin Canis major) er et stjernebilde på den sørlige himmelhvelving.
Tranen (stjernebilde)

Tranen (latin Grus) er et stjernebilde på den sørlige himmelhvelving.
Triangelet

Triangelet (latin Triangulum) er et stjernebilde på den nordlige himmelhvelving.
Tukanen

Tukanen (latin Tucana) er et stjernebilde på den sørlige himmelhvelving.
Uret

Uret (latin Horologium) er et stjernebilde på den sørlige himmelhvelving.
Vinkelhaken

Vinkelhaken (latin Norma) er et stjernebilde på den sørlige himmelhvelving.
Ørnen (stjernebilde)

Ørnen (latin Aquila) er et stjernebilde plassert på Himmelekvatoren.
Scutum

Scutum er latinsk for skjold og kan referere til flere ting:

Scutum (skjold), et skjold benyttet av romerske soldater.
Scutum, det latinske navnet for stjernebildet kjent som Skjoldet.
Pantelis Karasevdas

Pantelis Karasevdas (gresk: Παντελής Καρασεβδάς; født 1877 i Astakos, død 14. mars 1946 i Agrinio) var en gresk skytter som deltok i de første moderne olympiske leker 1896 i Athen.
Karasevdas ble olympisk mester i skyting under sommer-OL 1896 i Athen. Han vant 200 meter armégevær foran fire landsmenn. Det var 42 deltakere i konkurransen som ble avviklet 8. og 9. april 1896.


== OL-medaljer ==
1896  Athen -  Gull i skyting, 200 meter armégevær


== Referanser ==


== Eksterne lenker ==
(en) Pantelis Karasevdas – Olympedia 
(en) Pantelis Karasevdas – Sports-Reference (OL-resultater – arkivert) 
(en) Pantelis Karasevdas – databaseOlympics.com (arkivert) 
(gr) Pantelis Karasevdas – Hellas olympiske komité
Spanias Grand Prix 2003

Spanias Grand Prix 2003 var et Formel 1-løp arrangert den 4. mai 2003 på Circuit de Catalunya i Spania. Det var det femte løpet i Formel 1-sesongen 2003.


== Klassifisering ==


=== Løpet ===


== Eksterne lenker ==
(en) 2003 Spanish Grand Prix – kategori av bilder, video eller lyd på Commons
Lislfjorden

Lislfjorden eller Lessfjorden er en fjordarm av Storfjorden og Velfjorden i Brønnøy kommune i Nordland. Fjorden har innløp mellom Sildkovodden i nord og Vikodden i sør og strekker seg 2,5 kilometer østover til Lessfjorddalen i bunnen av fjorden.På sørsiden ved innløpet ligger de veiløse gårdene Engelsneset og Solvang. Sildkovan ligger på nordsiden. 


== Referanser ==
Pavlos Pavlidis

Pavlos Pavlidis (gresk: Παῦλος Παυλίδης; født ukjent, død 1968) var en gresk skytter som deltok i de første moderne olympiske leker 1896 i Athen.
Pavlidis kom på andreplass i skyting 200 meter armégevær under sommer-OL 1896 i Athen. Hans landsmann Pantelis Karasevdas vant konkurransen som ble avviklet 8. og 9. april 1896 med 42 deltakere.


== OL-medaljer ==
1896  Athen -  Sølv i skyting, 200 meter armégevær


== Referanser ==


== Eksterne lenker ==
(en) Pavlos Pavlidis – Olympedia 
(en) Pavlos Pavlidis – Sports-Reference (OL-resultater – arkivert) 
(en) Pavlos Pavlidis – databaseOlympics.com (arkivert) 
(gr) Pavlos Pavlidis – Hellas olympiske komité
Storbørja

Storbørja er en fjordarm av Velfjorden i Brønnøy kommune i Nordland. Fjorden har innløp mellom Trolldalen i nord og Endbøren i sør og strekker seg 7 kilometer østover til Børiøyra i bunnen av fjorden.Det ligger flere gårder innerst i fjorden. Børiøyra på sørsiden der også Lomsdalselva renner ut i Storbørja. Ingen av gårdene har veisamband.  
Navnet -børja kommer trolig av «*Børja» av borg, 'terrasse', som opprinnelig kan ha vært et navn på en av elvene som renner ut ved gården innerst i Storbørja.


== Referanser ==
Lars Jakobson

Lars Jakobson (født 1959) er en svensk forfatter. Han har blant annet blitt tildelt Aftonbladets litteraturpris. Jakobsons romaner og noveller har ofte tatt utgangspunkt i et dokumentar element (som i novellen "Lee Harvey Oswald" i "Menageri") som siden dreies på ett slik måte at leseren stilles overfor spørsmål hva som er sant, hva som er løgn og hvorfor man selv velger å tro på det ene eller det andre. Her merkes en innflytelse fra sekstitallets svenske dokumentarlitteratur. Jakobsons bøker har de siste årene også vist slektskap med den klassiske science-fiction litteraturen, noe som blir veldig tydelig i for eksempel "I den röda damens slott."


== Bibliografi ==
Vid den stora floden (roman, 2006)
Berättelser om djur och andra (noveller, 2004)
Stjärnfall. Om sf (2003) (sammen med Ola Larsmo og Steve Sem-Sandberg)
I den Röda damens slott. En martiansk biografi (roman, 2000)
Kanalbyggarnas barn (roman, 1997)
Hemsökelser (noveller, 1994)
Pumpan (roman, 1991)
Menageri (noveller, 1989)
Vetten (roman, 1986)
Vinterkvarteret (roman, 1985)


== Priser og utmerkelser ==
Doblougprisen 2013
Signe Ekblad-Eldhs pris 2007
Wiks novellpris 2007
Svenska Dagbladets litteraturpris 2006
Stiftelsen Selma Lagerlöfs litteraturpris 2006
Stockholms stads hederspris 2004
Beskowska resestipendiet 2002
Eyvind Johnsonprisen 2000
Aftonbladets litteraturpris 2000
Göteborgs-Postens litteraturpris 1997


== Referanser ==


== Eksterne lenker ==
Forlagets presentasjon
Aftonbladet: Aftonbladets litteraturpris till Lars Jakobson
Intervju med Lars Jakobson från 2006
Nikolaos Trikoupis

Nikolaos Trikoupis (gresk: Νικόλαος Τρικούπης, født 1869 i Messolongi, død 1956) var en gresk skytter som deltok i de første moderne olympiske leker 1896 i Athen.
Trikoupis kom på tredjeplass i skyting 200 meter armégevær under sommer-OL 1896 i Athen. Hans landsmann Pantelis Karasevdas vant konkurransen, som ble avviklet 8. og 9. april 1896 med 42 deltakere, foran Pavlos Pavlidis.


== OL-medaljer ==
1896  Athen -  Bronse i skyting, 200 meter armégevær


== Referanser ==


== Eksterne lenker ==
(en) Nikolaos Trikoupis – Olympedia 
(en) Nikolaos Trikoupis – Sports-Reference (OL-resultater – arkivert) 
(en) Nikolaos Trikoupis – databaseOlympics.com (arkivert) 
(gr) Nikolaos Trikoupis – Hellas olympiske komité
Fernando Figueroa

Fernando Figueroa (født 1849, død 16. juni 1919 i Ilobasco, El Salvador), var en salvadoransk politiker.
Fra 1. mars 1909 til 1. mars 1911 var han president i El Salvador.
TV Shop

TV Shop er en fjernsynskanal som tilbyr en rekke forbrukervarer for kjøp over telefon. Kanalen ble lansert i 1989 og eies av Modern Times Group. Blant produktene som selges er treningsutstyr, vaskemidler, kjøkkenutstyr med mer.


== Eksterne lenker ==
Offisielt nettsted
Heggfjorden

Heggfjorden er en fjordarm av Velfjorden i Brønnøy kommune i Nordland. Fjorden har innløp mellom bygda Nevernes i øst og Dyrnesodden i vest og strekker seg 4,5 kilometer sørover til grendesenteret Hommelstø i bunnen av fjorden. Like før bunnen av fjorden deler den seg i to ved Rugåsnesodden. En del går sørvest og inn til Hommelstø, mens den andre går sørøst til gården Aunet.Fv49 går på østsiden av fjorden, mens Fv47 går på vestsiden. Innerst i fjorden går også fylkesvei 76.


== Referanser ==
Signe Ekblad-Eldhs pris

Signe Ekblad-Eldhs pris er en svensk litteraturpris på 125 000 svenske kroner (2012) som blir utdelt av Svenska Akademien. Prisen  tildeles til framstående skjønnlitterære forfattere og kommer fra et fond der midlene ble donert i 1960. Prisen ble innstiftet av Signe Ekblad-Eldh (1903–1960) som også sammen med ektemannen Nils Eldh står bak Eldh-Ekblads fredspris.


== Prisvinnere ==
2015 – Elsie Johansson
2014 – Märta Tikkanen
2013 – Kristian Lundberg
2012 – Carl-Henning Wijkmark
2011 – Sigrid Combüchen
2010 – Staffan Söderblom
2009 – Håkan Andersson
2008 – Theodor Kallifatides
2007 – Lars Jakobson
2006 – Agneta Pleijel
2005 – Ulf Eriksson
2004 – Göran Palm
2003 – Bodil Malmsten
2002 – Niklas Rådström
2001 – Inger Alfvén
2000 – Margareta Ekström
1998 – Lars Ardelius
1996 – Carola Hansson
1971 – Gunnar E Sandgren
1970 – Lars Ahlin
1968 – Werner Aspenström
1967 – Willy Kyrklund


== Referanser ==
Ásdís Thoroddsen

Ásdís Thoroddsen (født 26. februar 1959)  er en islandsk filmprodusent.
Hun fikk sin første filmerfaring i en alder av 20 år som assistent i filmen Paradísarheimt. Filmen var basert på en bok av Halldór Laxness og laget for et vesttysk TV-selskap. Etter å ha jobbet som programredigering for islandsk TV fra 1979 til 1981 begynte hun å studere drama i Göteborg. I 1983 spilte hun hovedrollen i Kristín Pálsdóttirs film Skilaboð til Söndru. Samme året begynte hun på det tyske filmuniversitet i Berlin.
I 1992 kom hennes første langfilm Ingaló som handler om en rebelsk søster og bror fra et islandsk fiskersamfunn. Senere på året ble filmen vist under «Critics Week» på filmfestivalen i Cannes.


== Filmografi ==


=== Som regissør ===
Draumadísir (1996)
Ingaló (1992)


=== Som skuespiller ===
Nói Albínói (2003)
Skilaboð til Söndru (1983)


== Referanser ==


== Eksterne lenker ==
(en) Ásdís Thoroddsen på Internet Movie Database 
(sv) Ásdís Thoroddsen i Svensk Filmdatabas 
(da) Ásdís Thoroddsen på Filmdatabasen 
(fr) Ásdís Thoroddsen på Allociné 
(en) Ásdís Thoroddsen hos The Movie Database
Georgios Orfanidis

Georgios Orfanidis (gresk: Γεώργιος Ορφανίδης; født 1859 i Smyrna, død 1942) var en gresk skytter som deltok i de første moderne olympiske leker 1896 i Athen og 1908 i London.
Orfanidis ble olympisk mester i skyting under sommer-OL 1896 i Athen. Han vant 300 meter armégevær foran fire landsmenn. Det var 20 deltakere i konkurransen som ble avviklet 11. og 12. april 1896. Han kom på andreplass i 25 meter pistol bak sin landsmann Ioannis Frangoudis.
Orfanidis var også med under Ekstralekene 1906 i Athen, hvor han vant 50 meter pistol.


== OL-medaljer ==
1896  Athen -  Gull i skyting, 300 meter armégevær
1896  Athen -  Sølv i skyting, 25 meter pistol
(1906  Athen -  Gull i skyting, 50 meter pistol)


== Referanser ==


== Eksterne lenker ==
(en) Georgios Orfanidis – Olympics.com 
(en) Georgios Orfanidis – Olympic.org 
(en) Georgios Orfanidis – Olympedia 
(en) Georgios Orfanidis – Sports-Reference (OL-resultater – arkivert) 
(en) Georgios Orfanidis – databaseOlympics.com (arkivert) 
(gr) Georgios Orfanidis – Hellas olympiske komité
Ioannis Frangoudis

Ioannis Frangoudis (gresk: Ιωάννης Φραγκούδης, født 1863 i Limassol på Kypros, død 19. oktober 1916 i New York i USA) var en gresk skytter som deltok i de første moderne olympiske leker 1896 i Athen.
Frangoudis ble olympisk mester i skyting under sommer-OL 1896 i Athen. Han vant 25 meter pistol foran sin landsmann Georgios Orfanidis. Det var kun 4 deltakere i konkurransen, som ble avviklet 11. april 1896. Han kom i tillegg på andreplass i 300 meter armégevær bak Orfanidis.


== OL-medaljer ==
1896  Athen -  Gull i skyting, 25 meter pistol
1896  Athen -  Sølv i skyting, 300 meter armégevær
1896  Athen -  Bronse i skyting, 30 meter fripistol


== Referanser ==


== Eksterne lenker ==
(en) Ioannis Frangoudis – Olympedia 
(en) Ioannis Frangoudis – Sports-Reference (OL-resultater – arkivert) 
(en) Ioannis Frangoudis – databaseOlympics.com (arkivert) 
(gr) Ioannis Frangoudis – Hellas olympiske komité
Kokebanan

Kokebanan, også kalt melbanan og plantain, kommer fra Sør-Amerika, Afrika og India. I disse områdene kan kokebananen være basisføde på lik linje med potet i Norge.
Kokebanan har helt andre egenskaper enn vanlig banan, og den kan mer regnes som en grønnsak enn en frukt, da den blant annet ikke kan spises rå. Den bør varmebehandles før den kan spises, enten grilles, kokes, stekes eller frityrstekes. Det eneste som kan minne om banan er fasongen og navnet. I de dagligvarebutikkene som har kokebanan i sitt sortiment, vil en neppe finne den blant vanlig banan, men heller blant søtpotet. Smaken kan faktisk minne litt om søtpotet. Smaken er forøvrig ikke så søt som hos vanlig banan og den er ganske hard i konsistensen. Skallet er også ganske hardt, og vanskelig å ta av i forhold en vanlig banan. Det anbefales derfor å bruke kniv til dette. Skallet er ofte grønngult, og noe flekkete. En del vil nok tro at den er av dårlig kvalitet, og at den ikke ser innbydende ut på grunn av flekkene, men det er slik kokebananen ser ut. Kokebananen begynner å bli dårlig når den får myke flekker og sår.
Kokebanan passer godt til kylling og kjøtt, og om man steker den og tilsetter salt og pepper, kan smaken minne noe om pommes frites. Orientalske krydrede retter og frityrstekt til desserter passer den også godt til. Kokebanan inneholder mer energi enn vanlig banan, og den er rik på A-vitamin og mineraler. 


== Eksterne lenker ==
(en) Kategori:Plantains – bilder, video eller lyd på Wikimedia Commons
Bjørn Rune Lie

Bjørn Rune Lie (født 27. juli 1977) er en norsk illustratør og barnebokforfatter. 
Bjørn Rune Lie er utdannet ved Falmouth College of Arts i Falmouth helt sørvest i England i 2001. Han har siden jobbet som frilans illustratør i Norge og England og utgitt to bildebøker med egen tekst og egne illustrasjoner. Han har vunnet en rekke priser for arbeidene sine i designkonkurransene Visuelt og Årets vakreste bøker. Illustrasjonene hans er ofte utført som akrylmalerier i tidsriktig naivistisk og dekorativ retrostil, gjerne med flater i avstemte farger. Bildene kjennetegnes ellers av stor teknisk dyktighet, detaljer, humor og estetikk.
I tillegg til oppdrag for en rekke internasjonale klienter, balnt annet magasiner og designbyråer, arbeider han med egen kunst og bokprosjekter. 
Bjørn Rune Lie kommer opprinnelig fra Drammen, men har bodd flere år i England, blant annet i Bristol.


== Bibliografi ==
2004: Welhavens vase - bildebok utgitt på Linoleum forlag
2008: Slapsefjell - bildebok utgitt på Magikon forlag


== Eksterne lenker ==
(no) Publikasjoner av Bjørn Rune Lie i BIBSYS
Bjørn Rune Lies egenpresentasjon
«Månedens illustratør» på Norsk barnebokinstitutts nettsider 2014 Arkivert 21. oktober 2015 hos Wayback Machine.